**Ajankohtaista**

**Perhetoimintakeskus ja perhekahvila**

Perhetoimintakeskuksessa on kevään aikana kokoontunut säännöllisesti tapaavia ryhmiä. Kalenteri Perhetoimintakeskuksessa kokoontuvien ryhmien osalta on nähtävissä MLL:n Lapin piirin sivuilla. Tilaa voi vuokrata myös yksityisiin tilaisuuksiin esimerkiksi lasten syntymäpäiväjuhlien viettoon.

Perhetoimintakeskuksen tiloissa on edelleen vapaana erillinen huone. Huone on vuokrattavissa hintaan 280e/kk, johon sisältyy vesi ja netti.

**Kesäkerhot**

Järjestämme kesäkerhoja 1.–4.-luokkalaisille viikoilla 23 (6.6–10.6.) ja 24 (13.–17.6.) kesäkuussa, elokuun kesäkerho on 1.–9.8. Kerhojen tarkempi aikataulu ja ohjelma lähetetään kaikille osallistujille sähköpostitse viikko ennen kerhoa eli viikolla 22 sekä viikolla 23.

Piirin kevätkokous pidettiin 21. toukokuuta. Siellä käsiteltiin vuoden 2021 toimintakertomus, tilinpäätös ja tilintarkastajien lausunto. Paikan päällä kokouksessa oli seitsemän henkilöä ja etänä kaksi.

**Toimiston kesäajan aukioloajat ja lastentarvikkeiden vuokraus**

Toimistomme on kiinni juhannusaattona 24.6. mutta muuten MLL:n Lapin piirin toimisto palvelee koko kesän normaalin aukioloajoin, ma 9-16 ja ti-pe 9-14. Lastentarvikkeita vuokrataan normaaliin tapaan myös kesällä (poikkeuksena juhannusaatto).

**Henkilöstöuutisia**

Lapin piirin toiminnanjohtajan haku on päättynyt ja rekrytointiprosessi on edennyt. Piirin puheenjohtaja Ritva Olsen, Tiia Nyman ja Vapaaehtoistoiminnan johtaja Tapani Tulkki keskusjärjestöstä haastattelevat kolme hakijaa kesäkuun alussa.

Järjestökoordinaattorina toiminut Sini Springare on siirtymässä muihin tehtäviin MLL:ltä. Sinin viimeinen työpäivä MLL:n Lapin piirillä on 30.6.2022. Sini lomailee kesäkuun.

**PerheLuotsi**

PerheLuotsi on osallistunut Kemissä Pruntsin talossa järjestettyihin Kemin Poukaman avajaisiin. Kemin poukama on perheille tarkoitettu kohtaamispaikka, jossa eri järjestöt ja toimijat voivat järjestää omaa toimintaa. Kesäkuun aikana PerheLuotsi myös vierailee pari kertaa maanantaisin järjestettävässä avoimessa perhekahvilassa.

**Kaverina Lapissa**

Ystäväksi maahanmuuttajaäidille -toiminnan koulutukseen 7.5.2022 osallistui yhteensä 5 henkilöä ympäri Lappia. Heitä tullaan kouluttamaan lisää kesän aikana. Myös heinäkuun aikana tullaan järjestämään uudet Perhekummi ja Läksykummi -koulutukset. Muistutuksena vielä, että vapaaehtoista tukihenkilötoimintaa saa mainostaa koko ajan, mikäli kiinnostuneita ihmisiä kohtaa. Jonnamari järjestää koulutuksia myös yksittäisille henkilöille.

Toukokuun lopussa jätettiin kohdennettu avustushakemus STEA:lle vapaaehtoisen tukihenkilötoiminnan jatkamiselle vuoden 2023 maaliskuusta lähtien. Päätös avustuksen saamisesta tulee loppuvuoden aikana.

**Koulutuksista ja tapahtumista**

Nuorisotyön kouluttajamme ovat käyneet ahkerasti kouluttamassa oppilaita ympäri Lappia. Tukioppilaille pidettiin Kemijärvellä peruskoulutus. Kemissä taas jatkokoulutus, minkä aikana käsiteltiin kiusaamisen ehkäisemistä ja osallisuutta. Toukokuussa on myös pidetty Rovaniemellä ja Ylitorniolla Sotaa & uutistulvaa –oppitunteja, jotka oli suunnattu 4.-9- luokkalaisille. Rovaniemellä pidettiin kaksi koulutusta ja Ylitorniolla kolme. Lisäksi nuorisotyön kouluttajamme osallistui Ylitorniolla SEPÄSE seksuaalisuus, päihde, seksi -teemapäivään. SEPÄSE oli toiminnallinen teemapäivä, jossa 8. ja 9. – luokkalaiset kävivät tutustumassa neljän eri rastin aiheisiin. Kouluttajamme oli koulun kuraattorin mukana rastilla käsittelemässä aiheita ikärajat, turvaohjeet, seksuaalinen häirintä, median merkitys ja itsemääräämisoikeus.

**Yhteystiedot**

**Verkkosivut:** <https://lapinpiiri.mll.fi/>

**Piirin Facebook-sivu:** <https://www.facebook.com/MLL.Lappi/>

**Perhetoimintakeskuksen Facebook-sivu:** <https://www.facebook.com/mllperhetoimintakeskusrovaniemi/>

**Twitter:** <https://twitter.com/mll_lapinpiiri>

**Instagram:** <https://www.instagram.com/mll_lapinpiiri/>

**Sähköpostit:** [**etunimi.sukunimi@mll.fi**](mailto:etunimi.sukunimi@mll.fi)

**Tiia Nyman** p. 040 757 7043, **Jonnamari Kentala** p. 050 4341 222, **Riikka Maaninka** p. 050 4004840,

**Sini Springare** p. 050 468 6377

**Piiritoimisto ja Perhetoimintakeskus**

Pirkkakatu 2, 96200 Rovaniemi, p. 050 465 0704, Avoinna ma klo 9 ̶ 16 ja ti ̶ pe klo 9 ̶ 14, s-posti: [lapin.piiri@mll.fi](mailto:lapin.piiri@mll.fi)